Ben Adams

**Benjamin Stevens Adams**, kjent som **Ben Adams** () er ein britisk musikar.  Han er kjend frå det britisk-norske boybandet A1 saman med Christian Ingebrigtsen og Mark Read.

## Personleg bakgrunn
Benjamin Anthony Edward Stephens var fødd i Bracknell i Berkshire i Storbritannia, som son av Anita (fødd Olpherts-Forrester) og Anthony W. Stephens. Foreldra hans vart seinare skilde, og då Ben var 8 år, i januar 1990, gifta mora hans seg med forretningsmannen Jeremy Adams. Sonen tok deretter namnet Benjamin Stephens Adams.

Ben voks opp i Middlesex. Han høyrde på artistar som Madness, James Taylor, Michael Jackson og Tracy Chapman, men fann etterkvart ut at ved å syngja solo på skuleførestillingar og spela piano, obo og fiolin i musikkundervisninga, og deretter kombinera alt dette med ein ny lidenskap for musikarar som Prince, Queen og Stevie Wonder, kunne han sleppa inn i verda av musikk.

Han er kjærast med norske Sara Skjoldnes som blei Frøken Norge i 2009.

## Karriere
 
### A1 1998-2002
I 1997 vart Ben med i bandet A1 og mellom 1999 og 2002 gav dei ut tre album. Ei rekkje songar vart nummer éin og Topp 10-hits over heile verda. Bortsett frå to av dei hadde alle hittane Ben Adams som forfattar eller medforfattar. «Caught In The Middle» vart ein av A1 sin mest selde singlar.

### Etter A1
Då A1 kom til ein naturleg slutt, vart Ben bombardert med mange arbeidstilbod. Ben sa likevel nei til alle. Han spelte inn eit album, *It's Brutal Out There*.

I tillegg til å skriva for seg sjølv, oppretta Ben *Parkbench Studios* og vende merksemda si mot å skriva og produsera for og med andre artistar både i Storbritannia og USA.

### A1 2009 - i dag
A1 blei samla att i august 2009 og er for tida signert til Universal Music Noreg på ein verdsomspennande avtale. Det siste albumet deira, "Waiting for Daylight", kom ut i 2010.

## Big Brother
I 2009 kom Adams på 5. plass i den britiske versjonen av Big Brother.

## Eurovision
### Melodi Grand Prix 2010

Saman med Mark Read, Christian Ingebrigtsen og David Eriksen skrev Ben Adams songen «Don't Wanna Lose You Again» som A1 framførte i Melodi Grand Prix 2010, den norske uttakinga til Eurovision Song Contest 2010 i Bærum i Noreg. Bidraget, som vart framført på engelsk, starta i den tredje semifinalen der dei vann og gjekk vidare til finalen. I finalen gjekk bidraget vidare til superfinalen, men enda på andreplass og fekk ikkje representere Noreg. I finalen framførte Ben Adams den siste lina i songen på norsk.

### Melodi Grand Prix 2013
I Melodi Grand Prix 2013, den norske uttakinga til Eurovision Song Contest 2013 i Malmö i Sverige, deltok Ben Adams med to bidrag; «Sleepwalking», skriven saman med Carina Dahl og Søren Pagh, og framført på engelsk av Carina Dahl, og «Give A Little Something Back», skriven saman med Sara Skjoldnes og Julie Bergan, og framført på engelsk av Julie Bergan. Båe bidraget starta i den fyrste semifinalen, men gjekk ikkje vidare til finalen. Kva for plassering bidraga fekk er ikkje kjend, men dei fekk ikkje representere Noreg.

## Skal vi danse
Hausten 2012 skal han delta i *[[Skal vi danse]]* på TV 2.

## Diskografi
;A1
* 1999: *[[Here We Come]]* (Sony BMG)
* 2000: *[[The A List]]* (Sony BMG)
* 2002: *[[Make it Good]]* (Sony BMG)
* 2010: *[[Waiting for Daylight]]*

;EP
* 2005: *Sorry*

## Kjelder